12 benoem vir nuwe NDOV | Netwerk24
Deur Sarel van der Walt 09 November 2018 15:31
Die name van 12 kandidate met wie onderhoude volgende week gevoer sal word vir die vakante pos van nasionale direkteur van openbare vervolging (NDOV) is pas bekend gemaak.
Volgens die presidensie was daar 22 aansoeke en 24 benoemings vir dié pos wat vakant geraak het toe die konstitusionele hof in Augustus beslis het oudpres. Jacob Zuma se aanstelling van Shaun Abrahams, die vorige NDOV, was ongeldig.
Die kandidate op die kortlys is:
Advv. Shamila Batohi, Glynnis Breytenbach, Andrew Chauke, Rodney de Kock, Andrea Johnson, Matric Luphondo, M. Makhari, Naomi Manaka, Xhanti Mapoma, Moiponi Noko, dr. Silas Ramaite, waarnemende NDOV, en adv. Simphiwe Mlotshwa.
Die onderhoude sal gevoer word deur 'n paneel kundiges wat deur pres. Cyril Ramaphosa aangewys is om hom te help om die regte kandidaat te kies.
Ná die onderhoude sal ’n lys van drie kandidate aan die president voorgelê word om uit te kies.
Meer oor: Glynnis Breytenbach | Ndov